કચ્છમાં બન્નીનાં રણમાં ભુજથી અંદાજે ૮૦ કિ.મી. અને નખત્રાણાથી ૩૦ કિ.મી.નાં અંતરે આવેલા છારીઢંઢમાં હજારો પક્ષીઓનો કલરવ ગુંજી ઉઠયો છે. ઓક્ટોબરનાં અંતિમ સપ્તાહમાં જ હજારો વિદેશી પક્ષીઓએ ઘાસિયા મેદાન અને છીંછરા તળાવોમાં મુકામ શરૃ કરી દીધો છે. હાલ, ૩૦ પ્રકારનાં વોટર બર્ડ અને ૧૫ પ્રકારનાં મેદાનમાં વસતા પક્ષીઓ સહિત લગભગ ૪૫ જેટલી જાતિનાં વિદેશી ઉપરાંત સ્થાનિક પક્ષીઓના હજારોની સંખ્યામાં છારીઢંઢમાં પડાવથી સર્જાયેલું અદ્દભુત દ્રશ્ય પ્રવાસીઓનું મન મોહી રહ્યુું છે.